gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9108, del 16-06-2021 (2021/5867)

Notificació de la sentència dictada en el judici verbal número 322/2020
-----------------------------------------------------------------------

### Dades del document

Número de DOGV
:   9108

Data del DOGV
:   16-06-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/5867


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el judici verbal número 322/2020 [2021/5867]  
En aquest procediment judici verbal seguit a instàncies de Xiadong Chen contra Mohamed Mostafa Begum i Begum Rokeya Mayh Khatun s'ha dictat una sentència, que té l'encapçalament i la part dispositiva, literalment, com diu a continuació:  
  
Judici Verbal número 322/2020  
Sentència número 142/2021  
València, 14 de maig de 2021  
Juan Carlos Artero Mora, magistrat titular del Jutjat de Primera Instància núm. 10 de València, he vist aquestes actuacions de judici verbal, seguides en aquest Jutjat amb el número 322/2020, promogudes per Xiadong Chen, representat per la procuradora María Luisa Fos Fos i defensat pel lletrat Eugenio Ruiz Blanes, contra Mohamed Mostafa i Begum Rokeya, declarats en situació de rebel·lia, sobre la indemnització de danys i l'obligació de fer.  
«Dispositiva  
1a) Estime la demanda interposada per Xiadong Chen contra Mohamed Mostafa i Begum Rokeya, condemne els demandats a pagar a l'actor la quantitat de sis-cents trenta euros amb quaranta cèntims (630,40 euros), més l'interés legal des del 2 de setembre de 2019, data de la reclamació extrajudicial, i a realitzar les obres necessàries per a evitar nous danys i filtracions en el comerç del demandant, en els termes indicats pel perit Vicente del Pozo Ramos en l'informe presentat com a document 2 de la demanda i ressenyats en el fonament jurídic segon, paràgraf tercer, d'aquesta sentència.  
2n) Condemne els demandats al pagament de les costes processals causades.  
Notifiqueu aquesta resolució a les parts, feu-los saber que aquesta és ferma i que no es pot interposar cap recurs en contra (article 455.1 de la Llei d'enjudiciament civil, modificat per Llei 37/2011, d'11 d'octubre).  
  
Expediu un testimoniatge d'aquesta resolució pel Lletrat de l'Administració de Justícia, el qual s'unirà a les actuacions que l'han motivada, i porteu-ne l'original al llibre de sentències d'aquest jutjat.  
Aquesta és la meua sentència, que pronuncie, mane i signe.»  
  
I atés que aquest demandat, Mohamed Mostafa Begum i Begum Rokeya Mayh Khatun, es troba en parador desconegut, expedisc aquest edicte perquè li valga de notificació en forma.  
  
València, 17 de maig de 2021.- El Lletrat de l'Administració de justícia: José Ramón González Ordónez
Diari Oficial de la Generalitat Valenciana


Sumari del DOGV 9143, del 04-08-2021 (2021/8051)

Informació pública de la sol·licitud d'autorització de l'explotació de recursos de la secció A), denominada «Sol de Riu», en el terme municipal de Traiguera.
-------------------------------------------------------------------------------------------------------------------------------------------------------------

### Dades del document

Número de DOGV
:   9143

Data del DOGV
:   04-08-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/8051


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'autorització de l'explotació de recursos de la secció A), denominada «Sol de Riu», en el terme municipal de Traiguera. [2021/8051]  
Áridos Les Planes, SA, sol·licita autorització de l'explotació de recursos de la secció A), denominada «Sol de Riu», a les parcel·les 19, 20, 21, 37, 38, 47, 48, 49, 66, 67, 83, 84, 85 i 151 del polígon 99 del terme municipal de Traiguera, i presenta l'estudi d'impacte ambiental i el pla de restauració, juntament amb la resta de documentació tècnica prevista en la normativa aplicable.  
Cosa que es fa pública, en compliment del que es preceptua en l'article 4 de la Llei 2/1989, de 3 de març, de la Generalitat Valenciana, d'impacte ambiental; en l'article 36 de la Llei 21/2013, de 9 de desembre, d'avaluació ambiental, i en l'article 6 del Reial decret 975/2009, de 12 de juny, sobre gestió de residus de les activitats extractives i de protecció i rehabilitació de l'espai afectat per les activitats mineres, a fi que els qui es consideren afectats d'alguna manera per l'activitat de què es tracta, puguen formular per escrit, durant el termini de 30 dies a partir de l'endemà de la publicació d'aquesta informació pública, les observacions pertinents en el Servei Territorial d'Indústria, Energia i Mines de Castelló, situat al carrer dels Cavallers, núm. 8, de dilluns a divendres de 09.00 a 14.00 hores.  
Podrà consultar-se aquest anunci en la seu electrònica:  
http://cindi.gva.es/es/web/energia/minas-castello  
  
Castelló de la Plana, 21 de juliol de 2021.- El cap del Servei Territorial d'Indústria, Energia i Mines: Gerardo Nebot Garcia.
Diari Oficial de la Generalitat Valenciana


Sumari del DOGV 9199, del 21-10-2021 (2021/9979)

RESOLUCIÓ d'1 d'octubre de 2021, de la Universitat d'Alacant, per la qual s'adjudica la plaça de professora o professor contractats doctors número DC04850, en l'àrea de coneixement de Farmacologia.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9199

Data del DOGV
:   21-10-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/9979


Data del document
:   01-10-2021

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ d'1 d'octubre de 2021, de la Universitat d'Alacant, per la qual s'adjudica la plaça de professora o professor contractats doctors número DC04850, en l'àrea de coneixement de Farmacologia. [2021/9979]  
D'acord amb la base novena del concurs de places de personal docent i investigador en règim de contractació laboral convocat per la Resolució de 31 de maig de 2021 (DOGV 03.06.2021), i a proposta de la comissió de selecció jutjadora de la plaça de professora o professor contractats doctors número DC04850, de l'àrea de coneixement de Farmacologia, Departament d'Òptica, Farmacologia i Anatomia, s'adjudica aquesta plaça a Laura Fernández Sánchez, amb DNI \*\*\*7650\*\*.  
Contra aquesta resolució, que esgota la via administrativa, s'hi podrà interposar un recurs contenciós administratiu davant del jutjat contenciós administratiu d'Alacant competent, en el termini de dos mesos comptats a partir de l'endemà de ser publicada, de conformitat amb el que estableixen l'article 114 de la Llei 39/2015, d'1 d'octubre, del procediment administratiu comú de les administracions públiques; l'article 6.4 de la Llei orgànica 6/2001, de 21 de desembre, d'universitats, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i, potestativament, s'hi podrà interposar un recurs de reposició en el termini d'un mes a comptar des de l'endemà de ser publicada, davant de la rectora, d'acord amb el que disposen els articles 123 i 124 de la Llei 39/2015.  
  
  
Alacant, 1 d'octubre de 2021.- La rectora: Amparo Navarro Faure.
Diari Oficial de la Generalitat Valenciana


Sumari del DOGV 9246, del 30-12-2021 (2021/13753)

Oferta pública d'ocupació per a l'estabilització d'ocupació temporal per a l'any 2021.
--------------------------------------------------------------------------------------

### Dades del document

Número de DOGV
:   9246

Data del DOGV
:   30-12-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/13334


Data del document
:   27-12-2021

Organisme emissor
:   Ajuntament de la Pobla de Vallbona

Tipus de document
:   Anunci

Descriptors 

:   * Pobla de Vallbona, la
    * concurs administratiu

Oferta pública d'ocupació per a l'estabilització d'ocupació temporal per a l'any 2021. [2021/13308]  
Per acord de la Junta de Govern local de l'Ajuntament de la Pobla de Vallbona, en sessió ordinària celebrada el 21 de desembre de 2021, s'ha aprovat l'oferta d'ocupació pública per a l'estabilització de l'ocupació temporal de l'any 2021, la part dispositiva de la qual estableix:  
  
  
Primer  
Aprovar l'oferta d'ocupació publica per a l'estabilització de l'ocupació temporal per a l'exercici 2021, amb nombre de places de personal funcionari i laboral, amb indicació de les categories professionals en què es distribueixen i per a la qual existeix suficient consignació pressupostària amb càrrec al pressupost per a l'any 2022, amb el següent detall:  
Segon  
Les bases de les convocatòries a realitzar contindran el sistema de selecció que es determine, dins del marc legal vigent, devent garantir, en tot cas, els principis d'igualtat, mèrit, capacitat i publicitat consagrats en la Constitució.  
  
Tercer  
Per motius d'eficàcia en la gestió de les convocatòries derivades de la present oferta d'ocupació pública d'estabilització, aquestes podran incorporar places incloses en les ofertes d'ocupació públiques d'estabilització de l'any 2020 que, estant consignades pressupostàriament, encara que no hagueren estat convocades.  
  
Quart  
Publicar l'oferta d'ocupació pública d'estabilització de l'any 2021, en el Butlletí Oficial de la Província, en el tauler d'edictes de l'Ajuntament i en el tauler d'anuncis de la web de l'Ajuntament, www.lapobladevallbona.es, per a general coneixement i interposició dels recursos que, si escau, els interessats consideren oportú.  
  
Cinqué  
Remetre l'acord a l'Administració de l'Estat i a l'Administració autonòmica.  
  
Sisé. (...).  
Cosa que es fa pública de conformitat amb el que s'estableix en la corresponent Llei de pressupostos generals de l'Estat, en relació amb la Llei 7/1985, de 2 d'abril, reguladora de les bases de règim local, i altres disposicions concordants i aplicables quant a l'aprovació d'ofertes d'ocupació pública en les corporacions locals.  
  
La Pobla de Vallbona, 27 de desembre de 2021. L'alcalde: Josep Vicent Garcia i Tamarit.
Diari Oficial de la Generalitat Valenciana


Sumari del DOGV 9082, del 12-05-2021 (2021/5073)

Extracte de la Resolució de 3 de maig de 2021, del rector de la Universitat Politècnica de València, per la qual es convoca el Concurs de Talents de l'ETSED organitzat per la Delegació d'Alumnes de l'ETSED.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9082

Data del DOGV
:   12-05-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/5073


Data del document
:   03-05-2021

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 3 de maig de 2021, del rector de la Universitat Politècnica de València, per la qual es convoca el Concurs de Talents de l'ETSED organitzat per la Delegació d'Alumnes de l'ETSED. [2021/5073]  
BDNS (identif.): 562617.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:   
https://www.infosubvenciones.es/bdnstrans/GE/es/convocatoria/562617  
  
Primer. Beneficiaris  
Poden participar en el present concurs totes aquelles persones o col·lectius que complisquen els següents requisits:  
- Estar matriculat d'un grau o màster de l'Escola Tècnica Superior d'Enginyeria del Disseny, durant el curs 2020/21.  
  
Segon. Finalitat  
L'objecte d'aquest concurs és premiar el talent i la capacitat de sorprendre el jurat, dels alumnes de l'Escola Tècnica Superior d'Enginyeria del Disseny, mitjançant l'elaboració d'un vídeo, segons els criteris que s'especifiquen en les bases reguladores.  
  
Tercer. Bases reguladores  
Accessibles en: http://www.etsid.upv.es/delegacion-de-alumnos/  
  
Quart. Import  
Es concediran dos premis dotats amb:  
- Un primer premi de 100 -  
- Un segon premi de 75 -  
Segons s'especifica en les bases reguladores.  
  
Cinquè. Termini de presentació de sol·licituds  
El termini de presentació de sol·licituds comença a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana i finalitza el 21 de maig de 2021.  
  
València, 3 de maig de 2021. El rector: Francisco José Mora Mas.
Diari Oficial de la Generalitat Valenciana


Sumari del DOGV 9014, del 05-02-2021 (2021/574)

Notificació de la interlocutòria dictada en el procediment d'adopció número 110/2020.
-------------------------------------------------------------------------------------

### Dades del document

Número de DOGV
:   9014

Data del DOGV
:   05-02-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/574


Organisme emissor
:   Jutjat de Primera Instància Número 9 de València

Tipus de document
:   Anunci

Notificació de la interlocutòria dictada en el procediment d'adopció número 110/2020. [2021/574]  
Demandant: Generalitat Valenciana. Conselleria d'Igualtat i Polítiques Inclusives.  
Ministeri Fiscal Menors.  
María Cabezuelo Campos, lletrada de l'Administració de justícia del Jutjat de Primera Instància número 9 de València, mitjançant aquest edicte, faig saber que en les actuacions d'adopció [V04], seguides amb el número 000110/2020, a instàncies de la Generalitat Valenciana, Conselleria d'Igualtat i Polítiques Inclusives, s'ha dictat interlocutòria d'adopció del menor nascut el 03.12.2018, la qual té la dispositiva que és com segueix:  
«Dispose: s'ordena l'adopció d'N.A.N per A.F.M. i M.R.R.T.  
  
Una vegada siga ferma aquesta resolució, notifiqueu-ho al registre civil corresponent per a la inscripció de l'adopció.  
Notifiqueu aquesta resolució al Ministeri Fiscal, a l'entitat pública, als adoptants i a la mare biològica, ometent la identitat d'aquests.  
  
En contra d'aquesta resolució es pot interposar un recurs d'apel·lació, dins del termini de 20 dies des que es notifique, davant d'aquest jutjat, perquè el resolga l'Audiència Provincial de València.  
Ho mana i signa la magistrada jutgessa de Primera Instància núm. 9 de València, Ana-Vega Pons-Fuster Olivera.»  
I, perquè valga de notificació en deguda forma a la progenitora del menor adoptat, Andreea-Roxana Nicolae, en parador ignorat, expedisc i signe aquest edicte.  
  
 València, 15 de gener de 2021.- La lletrada de l'Administració de justícia: María Cabezuelo Campos.
Diari Oficial de la Generalitat Valenciana


Sumari del DOGV 9023, del 18-02-2021 (2021/1365)

Notificació de la sentència dictada en el procediment de divorci contenciós número 1638/2019.
---------------------------------------------------------------------------------------------

### Dades del document

Número de DOGV
:   9023

Data del DOGV
:   18-02-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/1365


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de divorci contenciós número 1638/2019. [2021/1365]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, pel present edicte faig saber que en les actuacions de família, divorci contenciós [DIC] - 001638/2019, seguides a instàncies d'Iván Sansaturnino Campos contra Diana Ozherelyeva, en situació de rebel·lia, en els quals en data 27 de gener de 2021 ha recaigut sentència, que en la part dispositiva diu així:  
  
  
«Dispositiva:  
Estime la demanda interposada per Iván Sansaturnino Campos contra Diana Ozherelyeva, i declare el divorci i dissolució del matrimoni format per tots dos, amb tots els efectes inherents a aquest.  
  
No és procedent fer exprés pronunciament sobre la imposició de costes.  
Notifiqueu la present resolució a les parts, fent-los saber que contra aquesta resolució es pot interposar un recurs d'apel·lació que haurà de presentar-se per escrit davant aquest jutjat, en el termini de vint dies, acompanyat d'un resguard que acredite haver efectuat el depòsit de 50 euros en el compte de depòsits i consignacions d'aquest jutjat, obert en el Banco de Santander, llevat que el recurrent tinga concedit el benefici de justícia gratuïta.  
Aquesta és la meua sentència, ho pronuncie, mane i signe.»  
  
  
I perquè servisca de notificació en forma a la demandada, Diana Ozherelyeva, en situació de rebel·lia i ignorat parador, expedisc i signe el present edicte.  
  
 València, 1 de febrer de 2021.- La lletrada de l'Administració de justícia: Alicia Ordeig Rabadán.
Diari Oficial de la Generalitat Valenciana


Sumari del DOGV 9194, del 14-10-2021 (2021/10500)

RESOLUCIÓ de 14 de setembre de 2021, de la Universitat d'Alacant, per la qual es nomena professora titular d'universitat en l'àrea de coneixement de Física Aplicada.
---------------------------------------------------------------------------------------------------------------------------------------------------------------------

### Dades del document

Número de DOGV
:   9194

Data del DOGV
:   14-10-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/10590


Data del document
:   14-09-2021

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 14 de setembre de 2021, de la Universitat d'Alacant, per la qual es nomena professora titular d'universitat en l'àrea de coneixement de Física Aplicada. [2021/10981]  
D'acord amb la proposta elevada per la comissió nomenada per a jutjar la plaça de professor o professora titular d'universitat número DF02970, convocada per la Resolució de 31 de maig de 2021 (BOE 10.06.2021), de l'àrea de coneixement de Física Aplicada, Departament de Física, Enginyeria de Sistemes i Teoria del Senyal, i una vegada presentada per la persona interessada la documentació a què fa referència la base novena de la convocatòria, aquest rectorat resol:  
En ús de les atribucions conferides per l'article 65 de la Llei orgànica 6/2001, de 21 de desembre, d'universitats, i la resta de disposicions que la despleguen, nomenar Paula Gabriela Benavidez Lozano professora titular d'universitat de l'àrea de coneixement de Física Aplicada, adscrita al Departament de Física, Enginyeria de Sistemes i Teoria del Senyal.  
Contra aquesta resolució, que esgota la via administrativa, la persona interessada hi pot interposar un recurs contenciós administratiu davant del jutjat contenciós administratiu d'Alacant competent, en el termini de dos mesos comptadors a partir de l'endemà de ser publicada, de conformitat amb el que estableixen l'article 114 de la Llei 39/2015, d'1 d'octubre, del procediment administratiu comú de les administracions públiques; l'article 6.4 de la Llei orgànica 6/2001, de 21 de desembre, d'universitats, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i, potestativament, hi pot interposar un recurs de reposició en el termini d'un mes comptador a partir de l'endemà de ser publicada, davant de la rectora, d'acord amb el que disposen els articles 123 i 124 de la Llei 39/2015.  
  
  
Alacant, 14 de setembre de 2021.- La rectora: Amparo Navarro Faure.
Diari Oficial de la Generalitat Valenciana


Sumari del DOGV 9121, del 06-07-2021 (2021/7304)

Informació pública de l'esborrany de l'avantprojecte de llei de mineria sostenible de la Comunitat Valenciana.
--------------------------------------------------------------------------------------------------------------

### Dades del document

Número de DOGV
:   9121

Data del DOGV
:   06-07-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/7304


Data del document
:   29-06-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * cooperació administrativa

Informació pública de l'esborrany de l'avantprojecte de llei de mineria sostenible de la Comunitat Valenciana. [2021/7304]  
De conformitat amb el que s'estableix en l'article 133 de la Llei 39/2015, d'1 d'octubre, del procediment administratiu comú de les administracions públiques; en els articles 42 i 43.1.c de la Llei 5/1983, de 30 de desembre, del Consell; en l'article 47 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana, i en article 52 del Decret 24/2009, de 13 de febrer, del Consell, sobre la forma, estructura i el procediment d'elaboració dels projectes normatius de la Generalitat, la Conselleria d'Economia Sostenible, Sectors Productius, Comerç i Treball inicia un període d'informació pública, com a part del procés de tramitació per a l'aprovació de la disposició normativa proposada, per un període de 15 dies hàbils, comptadors a partir de l'endemà de la publicació d'aquest anunci en el Diari Oficial de la Generalitat Valenciana.  
  
L'esborrany de l'avantprojecte podrà ser consultat en el web de la Conselleria d'Economia Sostenible, Sectors Productius, Comerç i Treball, en l'apartat: https://cindi.gva.es/es/audiencia-publica/procesos-abiertos o en el Portal de Transparència de la Generalitat (http: www. gvaoberta.gva.es).  
Les al·legacions, suggeriments o observacions podran ser presentats, per a la consideració d'aquests per la Direcció General d'Indústria, Energia i Mines, per Registre d'Entrada, bé de manera presencial, bé de forma telemàtica, de conformitat amb el que s'estableix en els articles 14 i 16 de la Llei 39/2015, d'1 d'octubre, del procediment administratiu comú de les administracions públiques.  
  
València, 29 de juny de 2021.- La directora general d'Indústria Energia i Mines: M. Empar Martínez Bonafé.
Diari Oficial de la Generalitat Valenciana


Sumari del DOGV 9213, del 11-11-2021 (2021/11726)

DECRET 181/2021, de 5 de novembre, del Consell, de nomenament de Julio Ramón Gómez Vivó com a director general de Medi Natural i d'Avaluació Ambiental.
-------------------------------------------------------------------------------------------------------------------------------------------------------

### Dades del document

Número de DOGV
:   9213

Data del DOGV
:   11-11-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/11602


Data del document
:   05-11-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Decret

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

DECRET 181/2021, de 5 de novembre, del Consell, de nomenament de Julio Ramón Gómez Vivó com a director general de Medi Natural i d'Avaluació Ambiental. [2021/11356]  
D'acord amb els articles 17.a i 28.b de la Llei 5/1983, de 30 de desembre, de la Generalitat, del Consell, a proposta de la consellera d'Agricultura, Desenvolupament Rural, Emergència Climàtica i Transició Ecològica, prèvia deliberació del Consell, en la reunió de 5 de novembre de 2021,  
  
  
DISPOSE  
  
El nomenament de Julio Ramón Gómez Vivó com a director general de Medi Natural i d'Avaluació Ambiental.  
  
Aquest decret tindrà efectes de l'endemà de la publicació en el Diari Oficial de la Generalitat Valenciana.  
  
Alacant, 5 de novembre de 2021  
  
El president de la Generalitat,  
XIMO PUIG I FERRER  
  
La consellera d'Agricultura, Desenvolupament Rural,  
Emergència Climàtica i Transició Ecològica,  
MIREIA MOLLÀ HERRERA